cyanic-selkie/wikianc huggingface dataset:
Laurasia
Pinos ia evolui en la mesozoica temprana, sirca 250 milion anios ante aora, e la jenera de pinos ia orijina en laurasia en la cretasica sirca 130 milion anios ante aora, competente con la plantas florinte, cual ia crese plu rapida. Pinos ia ajusta a la climas fria e seca en ambientes en cual la saison de crese ia es plu corta o la focos savaje ia es plu comun. Esta evolui ia limita pinos a entre 32° e 50° norde e ia resulta en un fende en du sujenera: Strobus ia ajunta a ambientes stresosa e Pino a ambientes plu afetada par focos. Par la fini de la cretasica, pinos ia es fundida tra Laurasia, de America Norde a Asia este.
De la triasica a la jurasica temprana, ante la rompe de Pangea, arcosauros (crocodiles e dinosauros, incluinte avias) ia ave un distribui global. Esta situa fini cuando Gonduana ia rompe e Laurasia ia es creada. La diversia de pterosauros ia ateni un masima en la jurasica tarda e cretasica temprana, e la tetonica de platas no afeta sua distribui. Crocodiles ance diversi en la cretasica temprana, ma ia es divideda en du grupos, e crocodiles ia evolui de los de Gonduana. La distribui de la tre grupos major de dinosauros - terapodos, sauropodos, e ornitiscianes - ia es simil a lo de la crocodiles. Asia este ia resta isolida con spesies endemica incluinte psitacosauros (dinosauros con cornos) e ancilosauros (dinosauros con armur e codas bastonin).
En la eosene temprana, un culmina en caldi global[[ ia resulta en animales pan-artica, con [[aligatores e amfibio]s esistente norde de la sirculo artica. En la [[paleojen temprana, pontes de tera ia lia ancora la continentes, cual ia permete animales teran per migra entre los. A la otra lado, areas sumerjida ia a veses divide continentes: la Mar Turgai, per esemplo, separada Europa e Asia de la media de la jurasica a la olisene, e en cuando esta mar o streta ia seci, un intercambia grande de animales ia aveni, e la aveni de estingui ia resulta en Europa es nomida la Grande Coupure (franses per la talia grande).
La Coraciiformes (un ordina de avias incluinte la pexores) ia evolui en Laurasia. An si esta grupo ave aora un distribui xef tropical, los ia orijina e la artica en la eosene tarda, sirca 35 milion anios de do los ia diversi tra Laurasia e plu sude tra la ecuator.
En la triasica e jurasica temprana (sirca 200 milion anios ante aora), la abri de la Mar Atlantica sentral ia es presededa par la formi de un serie de basines de faliones grande, como la Basin de Newark en America Norde, de la Golfo de Mexico a Nova Scotia, e en Africa e Europa, de Maroco a Gronland.
Per sirca 83 milion anios ante aora, la estende ia es comensa en la Atlantica norde entre la plata rockal, un frato continental supra la plato eurasian e America norde. Per 56 milion anios ante aora, Gronland ia deveni un plata separada de America Norde par un zona estendente en la Mar Labrador. Per 33 milion anios ante aora, la estende ia sesa en la Mar Labrador e ia reloca a la cresta media-atlantica. La abri de la Mar Atlantica norde ia rompe Laurasia en du partes.
Linguas salix
La linguas salix es un grupo de 23 linguas de la Pasifica norde-ueste (un rejion de America Norde cual conteni la statos american de Washington, Oregon, Idaho, e Montana, e la provinse canadian Columbia Brites. Los es marcada par aglutina e consonantes silabal. Per esemplo, la parola en nuhalc - clhp’xwlhtlhplhhskwts’  (API: [xɬpʼχʷɬtʰɬpʰɬːskʷʰt͡sʼ]) - cual sinifia "el ia ave (como sua posese) un planta (corneo canadian)", ave 13 consonantes constrinjente en un linia con no vocales fonetica o fonemica. La linguas es jeografial continuante, con la eseta de nuhalc, en la costa sentral de Columbia Brites, e la lingua estinguida tilamuc a la sue a la costa sentral de Oregon.
Tota linguas salix es videda como menasada seria, algas con sola tre o cuatro parlores. La linguas estinguida es comun nomida "linguas dorminte". En la sentenio 21, poca linguas salix ia ave plu ca 2000 parlores. Parlores fluente de cuasi tota linguas salix es jeneral plu ca sesdes anios, e otras con sola parlores supra 80 anios. Linguas salix es plu comun scriveda usante la scrive fonetica americaniste per maneja la vocales e consonantes variosa cual no esiste en la plu de alfabetas moderne. Multe grupos ia evolui sua propre modos de la alfabetas latina, per esemplo st'at'imc.
Cualias de esta familia inclui:
Tota parolas estra particulos gramatical pote aveni como la nucleo de un predica (incluinte parolas con sinifias tipal "nomin") o en un partisipante (incluinte parolas con sinifias tipal "verbin" cual refere a avenis). Parolas nomin es egal a "es + nom" cuando usada como predicas, como, en la salix de la streta Puget, sbiaw cua sinifia "(es un) coiote". Parolas verbin, cuando usada como partisipantes, es egal a "algun ci + verbo" o "verbo + er". Per esemplo, denova en la salix de la streta Puget, ʔux̌ʷ sinifia "(algun ci) vade".
Rio Chagrin
La Rio Chagrin es un rio en Ohio norde-ueste. La nom de la rio veni de la nom vea per la loca de la originales american Erie, la "Sha-ga-rin," o "acua clara". La Rio Chagrin core tra la areas suburban de Cleveland en la contias de Cuyahoga, Geauga, a Portage. Final, el core a en Lago Erie.
Pax Romana
Pax Romana (latina per "pas roman") es un periodo de sirca 200 anios en la istoria roman cual es identifiada con pas e stablia creseda e sustada, an si no sin alga geras, estendes, e revoluis. Lo es tradisional datida como comensante de la asede de Cesar Augusto, fundor de la Prinsia Roman, en 27 aec, e concluinte en 180 ec con la mori de Marco Aurelio, la "bon imperor" final. Car lo ia es comensada par Augusto con la fini de la gera final de la Republica Roman, lo es a veses nomida la Pax Augusta.
En esta periodo, la Impero Roman ia ateni sua estende de teritorio la plu grande, e la cuantia de sua abitores ia ateni un masima de 70 milion persones, un tri de la popla de la mundo. Seguente Cassio Dio, la rena tiranal de Imperor Commodo, seguente par la anio de sinco imperores e la crise de la sentenio tre, marcada la desende "de un rena de oro a un de fero e osidi".
La nota prima de la terma Pax Romana ia apare en un scrive par Seneca joven en 55 ec. La conseta ia es multe influente, e la sujeto de teorias e atentas per copia lo en edas seguente. Arnaldo Momigliano ia nota ce "Pax Romana es un formula simple pe propaganda, ma un sujeto difisil per rexerca." Vera, la Pax Romana ia es rompeda par la geras con la iudis, la geras partian, la geras dacian, la batalias variosa con la tribus germanica incluinte lo de la Foresta Teutoburg, e la gera de Boudica en Britan en 60 o 61.
An si la geras interna ia fini, combate continua en Hispania e en la Alpes. Augusto ia clui la Portones de Jano (un rituo cual ia indica ce Roma ia es a pas) tre veses, en 29, 25, e posible 13 aec, cuando pas ia es proclamada cuando Augusto e Agrippa ia reveni de pasi la provinses. La comanda per construi la Ara Pacis (un altar de pas augustan) ia es sin duta un parte de esta proclama.
Augusta ia fasa un problem de institui pas como un modo de vive per la romanes, ci ia es en geras con un potia o un otra continuante per 200 anios. Romanes ia vide pas, no como la asentia de gera, ma la situa rara cual esiste cuando tota oposores ia es bateda e ia perde la capasia per resiste. Augusto ia debe convinse la romanes ce la ricia los pote ateni en la asentia de gera ia es plu bon per la impero ca la rica e onor posible atenida par geras riscosa. El ia susede par propaganda capas. Imperores seguente ia segue sua gida, a veses produinte rituos estravagante lodante la beneficas de la Pax Romana.
Pos la mori de Augusto en 14 ec, la plu de sua susedentes como imperores roman ia continua sua politicas. La sinco imperores de la Pax Romana ia es videda como la "sinco imperores bon".
Comersia roman en la Mediteraneo ia crese en la Pax Romana. La romanes ia naviga este per oteni sedas, joalas, onix, e spises. La popla ia benefica de la profitas e revenus grande cual resulta de la comersia. La Pax Romana ia es contempora con la Pax Sinica de la mundo este par Xina de la dinastia Han. Viaja e intercambia de distantes longa ia es sinifiante stimulada en esta edas.
La conseta de la Pax Romana ia condui istoristes per crea varias de la terma per descrive otra sistemes de pas relativa cual ia es instituida, atentada, o finjeda. Alga varias inclui:
Plu jeneral, la conseta ia es refereda como la pax imperia, pd pas de imperos o plu esata, pas ejemonia. A veses, istorial, pas pote es atenida par ejemonia (domina estendeda par un stato). Un esemplo, la Impero Deutx ia ateni pas de 1871, cual evolui lente a la stato Deutx plu tarda. Como un contra-esemplo, la pas de la impero de Alexandro la Grande ia disolve car la site-statos elinica ia manteni sua identia political e, plu importante, la embrios de sua propre forsas militar.
Linguas cadoan
La linguas cadoan es un familia de linguas nativa a la Planos Grande de la SUA sentral. En la sentenio 21, los ia es menasada critical car la cuantia de parlores nativa ia descrese sever.
Catalanisme (linguistica)
Un catalanisme es la presensa de un elemento o cualia lingual catalan en otra lingua do no ia trova orijinal. La catalanismes apare do on ave contata con persones ci parla catalan.
Protoalgoncian
Protoalgoncian es la protolingua de cual la linguas algoncian variosa es desendente. Lo es jeneral estimada como parlada sirca 2500 a 3000 anios a ante, ma on ave min acorda sur la loca do lo ia es parlada. La familia algoncian, cual es posible un parte de la familia de linguas Algica, es tradisional divideda entre tre sugrupos: algoncian este, algoncian sentral, e algoncian de planos. La sugrupos sental e de planos es areal ("sprachbund"), pd simil ma posible no relatada jenetical. En la linguistica istorial de America Norde, protoalgoncian es un de la plu bon studiada.
La loca orijinal ("urheimat") de la linguas algoncian no es clar. Rexerca orijinal ia sujeste ce lo ia es parlada entre Baia Georgian e Lago Ontario, e a minima tan sude como la cascades de Niagara. Rexerca plu resente sujeste ce lo ia es parlada plu ueste ca esta, posible a alga loca ueste de Lago Superior.
Fonolojia
Protoalgoncian ia ave cuatro vocales funda: *i, *e, *a, *o, cada con varias longa, per un tota de oto vocales. Lo pare ce "preprotoalgoncian" o "protoalgican" no ia inclui *i corta e *o corta. Los es probable derivada de *ye" e *wi".
Consonants
Proto-Algonquian had a smaller number of consonants than Proto-Algic. The reconstructed consonants are as follows (given in the Americanist phonetic notation common in the literature).
Protoalgoncian ia ave un cuantia plu peti de consonantes ca protoalgica. La consonantes reconstruida es como la seguente:
En rexerca temprana, la *r de la table ia es reconstruida como un *l, ma plu resente, lo ia es plu probable *l. La pronunsia de *θ no es serta, ma lo ia fusa con *r en la plu de linguas algoncian. Alga rexercores sujeste ce lo es vera *θ, car arapaho usa lo. Otras sujeste ce lo representa un fricante ladal, como *ɬ, cual es cuasi sentral entre r e l.
Lo es ance nonserta si *č ia es un foneme autonom en protoalgoncian. Cuasi tota esemplos do *č es reconstruida aveni ante *i corta o longa, o *y. Ma *č continua es usada car lo pare ce lo es presente en la grupo *čp e *čk; plu, lo pote es reconstruida ante *a en *čapo·nk- (pluf), e *t pote es trovada ante *i en *ti·nti·wa (jai blu).
Faxos
La reconstrui de la faxos (grupos liada) de consonantes ia es difisil, e la evolui de estas a la linguas desendente ia es complicada. La vista corente es ce la faxos permeteda ia es la prima incidada a la sinistra, e la membro du longo la alta:
La prima membro de la faxos no es clar, e alga rexercores prefere usa "x" (per nonconseda) per los. La faxo *Hm apare como un p o un m en la plu de linguas desendente, ma como hm en munsi. La fazos *št e *hr es reconstuida sur sola un grupo de corespondentes:  *weštikwa·ni (sua testa) e *re-hre-wa (el respira). Final, cuasi tota consonantes e faxos de consonantes pote es segueda par *w o *y
Morfofonolojia
La *t e *θ' deveni *č e *š ante *i (longa e corta) e *y. Tota parolas comensa con un sola consonante (esta *h) o vocal (estra *i o *o, o consonantes plu *w o *y. On no ave seguentes de vocales e parolas fini sempre con un vocale corta. La vocales *i e *o aveni nunca en silabas comensante. Un consonante con *w o *y no pote es segueda par un *o (longa o corta). E nomes de du silabas no pote fini con un segue de vocale corta + consonante + vocale corta
En la plu de casos, cuando la prefisas pronomal *ne- (person prima), *ke- (person du), e *we (person tre) ia es ajuntada ante un vocal, *-t- ia es interponeda.
On ave alga regulas per sandi en combinas de morfemes. La plu fundal es la interpone de un i entre du consonantes. Pe *pōn- (sesa) + -m (ata par parla su un cosa nonanimada) deveni *pōnimēwa (el sesa parla a el. Cuando du vocales - un longa e un corta - apare con lunlotra, la corta es cadeda. Si ambos es longa, un *-y- ia es interponeda.
Gramatica
Nomes en protoalgoncian ia ave un contrasta entre animada e nonanimada, pd persones, animales, e spiritos ia es animada, e otra cosas es nonanimada. La plural marca difere per la du: nomes animada ave la plural *-aki, e nomes nonanimada ave *-ari. Un otra distingui importante es la contrasta entre nomes prosima e nomes periferal. La nomes prosima es los ci es la plu importante o sentral a la conversa, e nomes periferal es los con min importa. Cuando du partisipantes de la person tre apare en un frase, un ia es marcada como prosima e la otra como periferal, per distingui cual es la sujeto e cual ia es la ojeto (car verbos es infletda per distingui un sujeto prosima o periferal, e un ojeto prosima o periferal).
Deltoide
La deltoide es un musculo de la spala.
Oklahoma
Oklahoma es un stato de la Statos Unida de America.
Aconia Fabia Paulina
Aconia Fabia Paulina ia es un fem aristocrata e un de la ultima romanes pagan ci ia atenta salva la relijio roman de declina.
Portamone
Un portamone es un bolseta per porta mone. Orijinal, lo ia es usada par porta cosas peti, spesial monetas, e ia es fabricada de stofa o cuoro, comun con un corda per clui lo e per lia a un sintur.
Moda (gramatica)
La moda gramatical es un de cuatro cualias de verbos (minima), con tempo, vose, e aspeta, ce parla pote espresa. El indica ideas de posable e nesesa, e cualias de desira, espera, duta, etc. Esemplos inclui la sujuntada, la ipotesal, e la comanda.
Portamone
La portamone la plu vea ia es trovada con la restas de Ötzi ("la om jelada"), ci ia vive sirca 3300 aec. Un otra esemplo es trovada en la ieroglifos de Egipte antica, cual mostra poxes portada sirca la talia. En Europa de la eda medieval, los ia es portada par femes e omes, comun decorada con brode, oro, o arjento. La prestijia de la person ia es indicada par la cualia de la portamone. Fias ia es instruida en la artes de brode e cose, cual pote aida los en trova un sposo, e los ia fabrica portamones per se mesma e per sua amantes. Sirca la anio 1870, la pantalas de omes ia es construida con poxes interna, cual ia para la abitua de porta portamones par omes.
Bantu
La linguas bantu composa un ramo tradisional de la familia de linguas nijer-congo. On ave sirca 250 linguas bantu. La linguas es parlada xef este de sude de Camerun, en la rejiones conoseda como Africa sentral, Africa sude-este, a Africa Sude. La lingua con la cuantia la plu grande de parlores es suahili, con sirca 180 milion parlores. La plu de los usa suahili como un lingua du, ma lo es la lingua prima de sirca du milion.
Moda (gramatica)
La moda real es la moda plu comun. El espresa un cosa cual ia aveni, es aveninte, o va aveni con un grado de serta. Otra modas es comun clamada "modas nonreal".
Portamone
La portamone moderna es plu comun un caxeta plata de cuoro cual pote es portada plu fasil en la poxes de pantalones o en un bolsa. Los ia es developada pos la introdui de mone de paper en la mundo ueste en la sentenio 16. (La mone de paper ia es prima introduida en la Americas par la Colonia de la Baia de Massachusetts en 1690. La portamone pliable con ranures per cartas de credito ia deveni la norma en la desenio de 1950 temprana con la introdui de la carta de credito prima.
Bantu
Otra linguas major de la familia inclui zulu, con 27 milion parlores (15.7 milion como lingua de), e xona, con sirca 11 milion parlores. Ciniaruanda e cirundi (comprendable mutual) ave 12.4 milion parlores.
Moda (gramatica)
La moda sujuntal (o sujuntiva) es un moda comun usada en proposas suordinada per espresa un desira, un emosia, un posable, un judi, un opina, un nesesa, o un ata ce no ia aveni ja.
Linguas pama–niungan
La linguas pama-niungan es la familia la plu estendeda de la linguas de la australianes orijinal, con sirca 300 linguas. La nom es derivada de la nomes de la du grupos la plu distante de lunlotra: la linguas pama de la norde-este e la linguas niungan de la sude-ueste. La parolas pama e niunga sinifia "umana" en sua linguas.
Moda (gramatica)
La moda de desira es un moda relatada cual espresa plu la desira o espera de la parlor. El es ance clamada la optativa.
Bantu
La cualia la plu notable de la gramatica de la linguas bantu es la usa estendeda de afisas. Cada nom es un parte de un de multe clases, simil a jeneros mas e fema de alga linguas european. La clase es indicada par un prefisa a la nom e como marcas a la verbo e cualias de la nom. Pluralia es indicada par un cambia de clase e un cambia de prefisa.
Etrusca (sivilia)
La sivilia etrusca es la nom donada a la sivilia de Italia antica en la area cual coresponde prosima a Toscana moderna, Umbria ueste, e Latium norde. La romanes antica ia nomi la creores de esta sivilia la Tusci o Etrusci. Esta nomes es la orijina de la nomes "Tuscana" e "Etruria". En elinica antica atica, la etruscas ia es nomida la Τυρρηνοὶ, de cual la romanes ia deriva la nomes Tyrrheni, Tyrrhenia, e Mare Tyrrhenum. La etruscanes mesma ia nomi se Rasenna, cual ia deveni sincopada a Rasna o Raśna''.
Esta sivilia ia dura en Italia de sirca 800 aec tra la cultur de la eda de fero e la cultur Villanova. Esta cultur ia sede a un cultur forte influeda par la visinas e mercatores elinica en Magna Graecia (Elas grande) de Italia sude. Pos 500 aec, la fortuna de Italia ia parti de la controla de la etruscas. Los ia es asorbeda par la republica de Roma en la sentenio prima aec.
La orijinas de la etruscas no es conoseda. Istoristes no ave leteratur, testos de relijio o filosofia. Donce, la plu parte de nosa conose de los es derivada de la benes trovada en tombas. La ipotese la plu comun es ce los ia es nativa a la area, probable derivada de la cultur Villanova. Alga siensistes crede ce los ia migra de Asia sude-ueste, posible Anatolia. Los ia estende sua potia a la norde ultra la Apeninas e a Campania. La mina e vende de metales, spesial cupre e fero, ia rici la etruscas e contribui a la crese de sua influe en Italia e la Mediteraneo ueste. Esta estendes ia condui los a un fronti con la elinicas, spesial en la sentenio ses aec, cuando la elinicas ia fundi colonias longo la costa de Frans, Espania e Corse. Esta ia condui la etruscas a un alia con la punicas, ci ia fronti ance la elinicas.
Bantu
La verbos ave ance un cuantia de prefises, an si en la linguas de la ueste trata los como parolas autonom. En suahili, per esemplo, Mtoto mdogo amekisoma sinifia "la enfante peti ia leje lo (la libro)". Mtoto (enfante) governa la prefisa m- de la ajetivo, e la prefisa sujeto a la verbo a-. Alora on ave la marca de la pasada -me- e la marca de la ojeto -ki- cual acorda con la parola implicada kitabu ("book", de la arabi kitab). Si on plurali "enfantes", on debe dise Watoto wadogo wamekisoma, e si on plurali ance "libros", on debe disse Watoto wadogo wamevisoma.
Etrusca (sivilia)
Sirca 540 aec, la batalia de Alalia ia cambia la distribui de potia en la Mediteraneo ueste. An si la batalia no ia ave un ganior clar, Cartago ia pote estende sua influe a la costa elinica, e Etruria ia es restrinjeda a la Mar Tirenia norde, ma con posese de Corse completa. La situa nova ia sinia la comensa de la desende etrusca par sua perde de sua provinses sude. En 480 aec, Cartago ia es vinseda par la elinicas de Magna Graecia, gidada par Siracusa. Alora, en 474 aec, Hiero (tirano de Siracusa) ia vinse la etruscas a la batalia de Cumae. Esta ia redui la controla de Latium e Campania, e la romanes e la samnitos. En la sentenio cuatro, la galos ia invade la vale de la Po e la costa Adriatica. Entretempo, Roma ia comensa ajunta sites etrusca, cual ia comensa la perde de la provinses etrusca norde. Etruria ia es concistada par Roma en la sentenio tre aec.
Hadith
Un hadith es un de la reportas cual descrive la parolas, atas o abituas de la profeta muslim Muhammad.
Bantu
Parolas bantu es tipal construida con silabas abrida de la tipo CV (consonante-vocal), con la plu de linguas avente sola esta tipo. La lingua buxong ave consonantes final, e la lingua tonga de malaui ave vocales final farfuliada, an si los es scriveda. Per la plu de la linguas bantu, parolas es tipal CV, VCV, CVCV, VCVCV, etc, e tota parolas fini con un vocal.
Moda (gramatica)
La moda ipotesal (o "moda dependente") es un moda comun usada en frases cual refere a un state ipotesal o un aveni nonserta ce depende de un otra state o aveni. La moda ipotesal espresa un ata cual ia aveni posable en la pasada, cual aveni posable aora, o cual va aveni en la futur. El suposa ce on comprende ce (o vera ajunta) "si tal cosa aveni, ia aveni, o va aveni". El es simil a la moda sujuntada. El es ance comun usada per espresa la "futur-en-la-pasada".
Geoffrey Chaucer
Geoffrey Chaucer pronunsia en elefen /xosar/ (s. 1343 – 25 otobre 1400), conoseda como la padre de la leteratur engles, es comun regardada como la poesiste engles la plu grande de la eda medieval e la poesiste prima ci ia es enterada en la Angulo de la Poesistes en la Abaderia de Westminster.
El ia ateni fama en sua vive como autor, filosofiste e astronomiste, composante un tese siensal sur la astrolabio per sua fio Lewis ci ia ave des anios. Chaucer ia manteni ance un carera ativa en sua servi publica como burocrata, om de corte, e diplomata. Entre sua obras es La Libro de la Duxesa, La Casa de la Fama, La Lejenda de la Bon Fem e Troilo e Criseida. Sua obra la plu conoseda es La Naras de Canterbury.
Linguas pama–niungan
La familia conta per la plu de la estende jeografial, la plu de la popla orijinal, e la cuantia la plu de linguas individua. La plu de la linguas de la familia es parlada par grupos peti de sentos de persones o min. Multe, ma no tota, es videda como perilida, e multe ia es estinguida resente.
Geoffrey Chaucer
El ia es un figur esensal en la aseta leteratural de la forma demotica de engles media, en la tempo cuando la linguas leteratural en England ia es franses e latina.
Moda (gramatica)
En engles, la moda ipotesal es espresada par la usa de la parola "would" seguenteda par la infinitiva. En espaniol, franses, e deutx, ave un afisa o altera spesial per la ipotesal:
En la linguas romanica, la moda ipotesal es usada en la proposa major de frases ipotesal. La verbo en la proposa suordinada (pos la "si") es comun en la moda real o la moda sujuntiva. Ma en alga linguas, como suomi, polsce, e deutx (e alga tempos en engles), ambos la proposa xef e la proposa suordinada ave se verbos en la moda ipotesal.
La moda ipotesal es ance comun usada per espresa cortesia, como si on ia dise ance "...si tu vole".
La moda de comanda (ance clamada la imperativa) es comun indicada par la asentia de un sujeto, ma la person du suposada:
Linguas pama–niungan
Proto-pama-niungan ia es posible parlada tan resente como 5 mil anios a ante, e multe plu resente ca la 40 a 60 mil anios en cual la australianes orijinal ia abita Australia. Como la familia ia sperde tra la plu de la continente (e donce ia desloca cualce linguas plu temprana) no es serta. Un esplica posible es ce la linguas ia es pasada de un grupo a un otra con cultur e rituos. Multe linguistes ia sujeste ce la familia es plu como un sprachbund (pd, relatada par intercambia, no par erita), estendeda par ondas multiple de contata entre grupos.
A la tempo en cual la europeanes ia ariva en Australia, on ave sirca 300 linguas pama-niungan divideda entre sirca 36 ramos. Esta linguas varia en sua diferes: Algas es cuasi unica e on ta ave un taxe difisil per mostra sua relata a otras; otras es tan simil como la linguas scandinavia.
Impero Cuxan
197px|right La Impero Cuxan (Guṣāṇa-vaṃśa) ia es formida en la sentenio un ec en la rejion de Bactria antica e en la areas moderna de Afganistan norde, Tadjicistan, sude e Uzbecistan.
Etrusca (sivilia)
La etruscas de la periodo istorial ia ave un governa cual ia es esensal un teocratia, con alga restas de xefia e formas tribal. En esta los ia difere de la italicas sirca los, ci ia ave xefes e tribus. Roma ia es la stato prima de la italicas, ma lo ia comensa como un stato etrusca. On crede ce la governa etrusca ia cambia de un monarcia completa a un republica oligarcal (como la republica roman) en la sentenio ses aec, an si esta no ia aveni en tota la statos-sites.
Bertolt Brecht
Bertolt Brecht (Augsburgo, 10 febrero 1898, como Eugen Berthold Friedrich Brecht, - 14 agosto 1956 a Berlin Este ) ia es un autor teatral e poesiste deutx.
Etrusca (sivilia)
Como un teocratia, la governa ia es la autoria sentral supra tota organizas tribal o familial. Lo ia ave la potia de vive e moria. En fato, la gorgon, un simbol antica de acel potia, apare como un motif en decora etrusca. La unia political fundal ia es la stato-site, probable nomida la methlum ("distrito"). La testos etrusca ave nomes per judores, sin indica de sua roles, pe la camthi, la parnich, la purth, la tamera, la macstrev, etc. La popla ia es la mech, e la renor xef de un methlum ia es probable un zilach.
Eosene
La epoca eosene, de 56 a 34 milion anios a ante, es la epoca du de la periodo paleojen en la era senozoica. Lo estende de la fini de la epoca paleosene a la comensa de la epoca oligosene. La comensa de la eosene es marcada par un periodo corta en cual la consentra de carbon 13c en la atmosfera ia es multe basa comparada con la plu comun carbon 12c. La fini es marcada par la estingui major nomida "la rompe grande", cual pote es relatada con la colpa de alga bolides grande en Sibir e en la area de la Baia Chesapeake de oji.
La nom eosene derive de la parolas elinica antica eos (lus prima) e kainos ("nova", referente a la animales nova).
Etrusca (sivilia)
Otra sosias de Italia ia crede ce la femes etrusca es promiscua, ma sua condui no es unica a la etruscas. Plu, la festas de promiscuia ia ave sinifias relijiosa. Per esemplo, la abrasa nuda (symplegma) ia ave la potia de forsa malia a via. Ance, la esposa de la senos ia ave la mesma potia. Lo es ance posible ce la credes de la romanes e elinicas sur la femes etrusca ia es un malcomprende de la rol de femes en la sosia etrusca. En Elas e Roma, femes virtuosa ia es restrinjeda a la casa, e asosia entre la sesos no ia aveni. Tal, la libria de femes en sosia etrusca ia ta pote es malcomprendeda como indicante sua disponablia sesal. Nota ce alga tombas etrusca ave enscrives en la model "X, la fio de (nom de padre) e (nom de madre)", cual indica la importa de la lado madral de la familia. Lo es posible ce la sosias preindoeuropean de Europa ueste ia es plu matrilineal, un tradision cual on vide ance en la euscaras e partal adotada par la celtas antica.
Eosene
(Vide Scala de edas jeolojial per detalias)
A la comensa de la eosene, la temperatures alta e mares calda ia crea un ambiente umida e calda, con forestas sperdente tra la Tera de polo a polo. Esta la desertos la plu seca, Tera ia es covreda intera en forestas. Fosiles e resta conservada como sipreses e secuoias ia es trovada a Isola Ellesmere en Canada artica, e fosiles de arbores e plantas sutropical e an tropical ia es trovada en Gronland e Alaska.
Diminui de la temperatures ia comensa en la media de la epoca, e a la fini de la eosene, la internas de continentes ia comensa seci, con forestas deveni min densa. La erbas nova evoluida ia es ancora restrinjeda a rivas e plaias de lagos, e no ia deveni planos e savanas.
Etrusca (sivilia)
La etruscas, como la elinicas e romanes antica, ia ave un tradision militar importante. Lo ia marca la grado e potia de alga individuas en la cultur, e gera ia es un benefica economial per la sosia. Como multe sosias antica, la etruscas ia reali campanias en la mensas de estate, cuando los ia ataca sua visinas per gania plu teritoria, onora, benes e sclavos. Prisonidas ia pote es rescatida o sacrifiada a la tombas de xefes etrusca.
La relijio de la etruscas ia es un forma de politeisme, e tota cosas ia es videda como un mostra de la potia de la dios. Du profetas ia instrui la etruscas en la modos de sabe la vole de la dios: Tages, un xico ci ia nase de tera aradida, e Vegoia, un fem. Dios ia inclui Catha e Usil (la sol), Tivr (la luna), Selvans (un dio de la site), Turan (ama), Laran (gera), Leinth (moria), Maris, Thalna, Turms, e Fufluns (dio de la popla). Supra esta dios ia es dios plu alta, derivada de la indoeuropeanes: Tin o Tinia (la sielo), Uni (sua sposa), Cel (la tera), Aritimi, Menrva, e Pacha. Los ia prende ance alga eroes elinica de la naras de Homero. Vide Etrusca (relijio) per plu detalias.
Versailles
La Palasio de Versailles (en franses: Château de Versailles, pronunsiada "Xató de Versái") ia es la abita xef de la renes de Frans de Louis 14 en 1682 asta la comensa de la Revolui Franses en 1789. Lo es locada en la Departe de Yvelines de la rejion Île-de-France, sirca 20 km sude-ueste de la sentro de Paris.
La palasio es aora un Monumento Istorial Franses e un Loca de Erita Mundal de UNESCO. Lo es notable spesial per la Galeria de Mirores, la teatre Opera joalin, e la apartes roial. Per abituas roial plu intima, on ave la Grande Trianon e la Petit Trianon locada en la parce e un "vileta" peti spesial creada per Marie Antoinette. La Jardines de Versailles enorme, creada par André le Nôtre ave fontes, canales, e areas jeometrial de flores e arbores. La palasio ia es nudida de sua mobilas pos la Revolui Franses, ma multe pesos ia es redonada e multe salas ia es restorada.
Etrusca (sivilia)
La arciteta de la etruscas antica ia es adotada de la arciteta elinica, ma ia es ajustada per crea un stilo unica. Plu tarda, los ia influe forte la arciteta de la romanes. Roma mesma es un arcivo de arciteta etrusca.
La arte etrusca ia es figurin, spesial en la forma de scultas de teracota (spesial la sculta de grandia natural a la sarcofagos e templos), scultas en bronze moldida, depintas mural, e obras de metal (spesial la mirores bronze gravada). On ia ave ance un tradision de vasos pintida. Arte etrusca ia es forte juntada a relijio, e la mundo pos mori ia es un tema major.
On pote vide la strumentos musical de la etruscas en frescos e relevas basa. Los mostra strumentos diversa de venta, como la plagiaulos (flautas de Pan), flautas de alabastro, e flautas duple; strumentos de percute como la tintinnabulum, tympanum, e crotales; e plu tarda, strumentos de cordetas como la lira e la kithera.
La lingua etrusca no es bon conoseda. Lo es clar ce lo no es un lingua indoeuropean. Lo pare es relatada a retica (de Italia norde-este) e lemnian (de la isola Lemnos). Per plu sur la lingua, vide Etrusca (lingua).
Eosene
La clima fresca ia trae ance cambias de la saisones. Arbores caduca, cual es plu capas per ajusta a cambias grande de temperatur, ia comensa suprapasa la spesies sempreverde de la tropicos. A la fini de la epoca, forestas caduca covreda partes grande de la continentes norde, e la forestas pluvosa ia pote continua sola en America Sude, Africa, India, e Australia.
Antartica, cual ia comensa la epoca eosene con temperatures calda e forestas pluvosa, ia deveni plu fria, e a la fini de la epoca, la continente ia ave forestas caduca e areas vasta de tundra.
La fosiles la plu vea de la plu de la ordinas de mamales moderna ia apare en la eosene temprana. A la comensa, alga grupos nova de mamales ia ariva en America Norde. Esta mamales moderna, como artiodatilos, perisodatilos, e primates, ia ave gamas, pedes, e manos longa e spesa, capas de saisi, e dentes bon per rode. Tota membros de la ordinas nova de mamales ia es peti, su 10 kg, e (deduida de la grandia de dentes) los ia es sola 60% de la grandia de la mamales de la epoca paleosene cual presede los, e ance plu peti ca la mamales cual segue los.
Andrew Johnson
Andrew Johnson (29 desembre 1808 - 31 julio 1875) ia es la presidente des-sete de la Statos Unida de America.
Eosene
La mares de la eosene ia es calda e plen de pexes e otra viventes de mar. La selacos ia evoluida, e ance mamales de mar temprana, incluinte la basilosauro, un spesie temprana de setaseo cual es desendeda, probable, de animales de tera plu temprana. La asendentes de la sirenios (manatis e dugonges), relatas de la elefantes, ance evoluida a esta tempo.
La fini de la eosene ia es marcada par la estingui grande eosene-oligosene, ance conoseda como la Grand Coupure, pd la rompe grande.
Contia de Aragon
La Contia de Aragon ia es un stato ce ia nase en la penisola Iberian posla concista de la muslimes en 711. Ata la sentenio 9 no ave novas sur la contia.
En esta sentenio ia es conte Aznar. Pos el, ia veni Galindo Aznares.
Taj Mahal
La Taj Mahal ("la corona de la palasio") es un mausoleo de marmar blanca ivorin a la riva sude de la rio Yamuna en la site Agra en India. Lo ia es encargada en 1632 par la imperor mugal, xa Jahan (renante de 1628 a 1658), per casi la tomba de sua sposa favorida, Mumtaz Mahal. La tomba es la peso sentral de un compleso de 17 hectare, cual inclui un mascita e casa per visitores, e es situada en jardines formal, encluida a tre lados par un mur merlonida.
La Taj Mahal ia es declarada un Loca de Erita Mundal (UNESCO) en 1983 como "la joala de arte muslim en India e un de la obras mestral universal amirada de la erita de la mundo". Lo es videda par multe como la esemplo la plu bon de arciteta mugal e un simbol de la istorial rica de India. Lo atrae 7 a 8 milion visitores cada anio.
H. G. Wells
Herbert George Wells ia nase en Bromley (aora parte de London) en 1866 e ia mori en London en 1946. El ia es un scrivor e un sosialiste en la Asosia de Fabianes. El ia es ance conoseda per sua combates political con George Bernard Shaw.
Libros famosa:
Linguas ioc-utian
Ioc-utian es un familia proposada de linguas en California. Lo es composada de la familias iocutsan e utian. An si la lias entre la du familias ia es notada en atentas per reconstrui sua protolinguas en 1986, la familia combinada ia es proposada e nomida par Geoffrey Gamble en 1991. Lo ia es plu suportada par Catherine Callaghan, ci ia suporta la esiste de la familia sur la funda de similes de vocabula, morfolojia, e fonolojia entre la protolinguas. Ma el e otras ia nota ce, an si la similes ia es notable, la evidentia presentada no es concluinte.
Seguente la proposa, la protolingua de ioc-utian ia es parlada par un grupo cual ia orijina en la Basin Grande a min tan temprana como 4500 aec. On ave un divide sirca 2500 aec, cuando la grupo parlante protoutian ia migra a California. Protomiuoc ia comense emerje en la area de la baia norde de San Francisco entre 1000 e 500 aec, e ia comensa sperde ueste e sude. Protocostanoan ia emerji en la baia este, fendinte de la grupo utian plu grande pos 1500 aec, si no plu temprana. La lingua cual ia resta en la Basin Grande ia deveni protoiocuts ante fendente gradal en la linguas variosa de la familia iocutsan, cual ia comensa migra a California. Ma otra rexercores ia proposa ce la distribui lingual pote es la resulta de un migra singular de parlores ioc-utian ci ia sperde plu tarde tra California.
Bealtaine
Bealtaine (eres, pronunsiada "beltein") es un festa celtica, ance nomida "dia de maio". Lo aveni tipal a 1 maio, o sirca media la ecuinote de primavera e la solstisio de estate. Istorial, lo ia es selebrada en Er, Scotland, e la isola de Man. Lo es un de la cuatro festas saisonal, con Samhain, Imbolc, e Lunasa, e es simil a Calan Mai en Cimri.
Bealtaine es notada en alga leteratur eres multe vea e es asosiada con avenis en mitolojia eres. Lo marca la comensa de estate, cuando la boves ia es moveda a la pastos de estate. Rituos ia es performada per proteje la boves, la cultiva, e la popla, e per coraji crese. Focos de joia ia es inisiada, e sua flamas, fumas, e senes ia es videda como avente potias protejente. La festores e sua bestias pasea sirca o entre la focos, e a veses salta tra la flamas. Tota focos de casas es estinguida e reensendeda de la foco grande. Esta congregas ia es acompaniada par un banceta, e alga de la comedas e bevidas es ofreda a la aos si (spiritos e fes). Portes, fenetras, stables per boves, e la bestias mesma es decorada con flores jala de maio. En partes de Er, algas ta construi un "arboreta de maio", tipal un arboreta spinosa o ramo de lo, decorada con flores, sintas, concas briliante, e candelas de juncos. En alga locas, algas ta dansa sirca la arboreta, la orijina de la palo de maio. Posos santa ia es ance visitada. La rosio de la matina de bealtaine ia es crededa como dona belia e manteni jovenia. Multe de esta costumes ia es parte de festas de la dia de maio o festas de estate media en otra partes de Europa.
La festas de bealtaine ia es cuasi estinguida a la media de la sentenio 20, an si alga de sua costumes ia continua e ance es reviveda como avenis cultural. La neopaganes celtica e uicanes ia oserva bealtaine o un festa simil como un selebra relijiosa.
Egipsian reformida
Segun la Libro de Mormon, la scrive de la Promove de la Santas de la Dias Ultima, ia es orijinal scriveda en egiptian reformida sur placas de oro par profetas cual ia vive en la Hemisfera Ueste entre 600 aec e 421 ec. Joseph Smith Jr., la fondor de la promove, ia publici la Libro de Mormon en 1830 como la tradui de esta placas de oro.
Thomas Hobbes
thumb|Thomas Hobbes
Thomas Hobbes ia nase a 5 april 1588. Sua padre, un eglesor anglican, ia abandona la familia cuando Thomas ia es ancora joven. Fortunosa, sua frate plu vea ia susede per se mesma, e ia envia Thomas a Oxford. El ia servi per un periodo como la secretor per Francis Bacon. Viajante tra Europa, el ia visita Galileo. El ia spende des-un anios en Paris, e ia es la ensenior privata per la prinse de Cimri escluida (ci ta deveni Charles 2).
En 1651, el ia scrive La leviatan, un libro suposada consernante politica, ma covrente multe otra cosas ance. La libro es nomida per un monstro de mar en la libro de Job en la Biblia. Lo ia es intendeda como un simbol de la potia de Dio, ma Hobbes ia usa lo per simboli la stato.
Hobbes ia vide se como un siensiste, ma el ia es vera plu un razonaliste: Veria pote es atenida sola si nos serti per defini bon nosa termas e razona con lojica! Ma sua concluis ia es empiricaliste: No cosa es en la mente cual no es prima en la sensas. Esta ia condui el alora a un materialisme pur: Tota cualias es vera materia movente. Cosas "de la mente", como memorias e imajina, es no plu ca imajes de la sensas dejenerante, e tota en la forma de materia movente en la serebro.
La vole es, per Hobbes, sola la desira final ce tu senti ante tu ata - donce, vole libre es asurda. Tota motiva es egoiste e ultima liada a survive. La emosia fundal negativa es teme, la emosia funda positiva es la desira per potia. Bon e mal es pur cosas sujetal. En esta modo, Hobbes ia vade ultra Descartes: No sola animales es macinas, nos es ance. La psicolojiste moderna B. F. Skinner ia es un amiror de Hobbes.
Car bonia e malia es sujetal e nos es egoiste motivada, nos va fa cualce cosa nos nesesa per sasia nosa nesesas. Sosia debe alora controla la individua si nos vole ave cualce pas! Donce, sosia developa sistemes de recompensas e punis, aproba sosial e condena sosial. Leviatan - la governa - es acel mal nesesada.
La Organiza de Educa, Siensa, e Cultur de la NU
197px|right
Thomas Hobbes
Premostra Rousseau, Hobbes ia sujesta ce nos sede a sosia afin nos pote evita un vive pur primitiva, cual el ia descrive como "repulsante, savaje, e corta". Ma, contrastante con Rousseau, el ia crede ce sosia es un acorda entre renor e renada, no entre egales. Ultima, la re debe ave potia asoluta per la survive de sivilia. Democratia, el ia dise, es sola rena par retoricistes e demagogos ci manipula fasil la manada.
La Organiza de Educa, Siensa, e Cultur de la NU
La Organiza de Educa, Siensa, e Cultur de la NU (engles: The United Nations Educational, Scientific and Cultural Organization; franses: Organisation des Nations unies pour l'éducation, la science et la culture), refereda comun como UNESCO, es un ajenteria spesialida de la Nasiones Unida (NU), locada en Paris. Sua intende declarada es per contribui a pas e securia par promove colabora internasional par reformis educal, siensal, e cultural per crese respeta universal per justia, lege, e diretos umana con la libria fundal proclamada en la constitui de la Nasiones Unida.
UNESCO ave 195 statos-membros e des membros asosiada. Projetas suportada par UNESCO inclui alfabetisme, programas per promove educa tecnical, e per instrui enseniores, programas siensal internasional, promove de medias autonom e libria de primi, projetos de istoria rejional e cultural, la promove de diversia cultural, tradui de leteratur mundal, acordas per coopera internasion per secur la erita mundal cultural e natural (Locas de Erita Mundal).
Thomas Hobbes
Relijio, ance, es un metodo per manteni la pas. Lo es no plu ca un teme de potias nonvidable ce la manada ia aseta como real. Superstisio es la mesma cosa, sola no tan asetada como real. On debe nota ce Hobbes no ia es un ateiste: El ia es un deiste, cual sinifia ce el ia ave un crede en un creor, un movor prima intelijente ci ia inisia tota de esta mundo, ma ci no nesesa interveni pos ce sua leges mecanical de natur ave sua efeto.
Cuando el ia reveni a England, el trova se frontida par multe criticores. Fortunosa per Hobbes, sua studiante pasada, aora re Charles 2, ia permete el en sua casas e ia furni un pension bon. El ia mori 4 desembre 1679, con 91 anios de eda.
Bolsa
Un bolsa es un saco no grande, tipal de femes, per porta mone, macia, medisin, un telefoneta, o otra cosas personal.
Bolsas es fabricada de multe materias diferente. La plu comun es cuoro, ma los es ance fabricada de stofa, brocada, rafia, e an metal e plastica. Bolsas tipal ave un banda o manico, cual permete ce on porta lo de la spala o de la mano. Un varia peti no ave estas, ma es tenida en la mano e suspendeda par un peti banda de la polso. A veses, bolsas es pendeda de la sintur, en un imita de la portamones de la eda medieval.
La bolsa moderna ia comensa en England en la Revolui Industrial, en parte como un responde a la crese de viaja par ferovia. Femes de la eda (spesial los de la clases alta) ia desira alga cosa plu grande ca un portamone per porta "la nesesadas", como mone, serta, ma ance teletas, telas de testa, e xarpes, macia, medisin, oculos etc. Ancora oji, femes porte ance alga cosas per sua sposos e enfantes. Omes, a la otra lado, usa la poxes spasiosa de sua vestes. En la sentenio 20 tarda, omes ia comensa usa bolsas ance, an si los tende pare plu como portafolios o bolsones, an si plu peti ca los, e plu comun con un banda per pende los de la spala. Comun, robas e faldas no ave poxes, e ancora la pantalones cual femes porta de la desenio de 1950 no ave poxes o ave poxes tro peti per usa.
Gato
Gatos domada (Felis catus) es mamales carnivor, peti, e normal pelosa. Los es comun asetada como animales de casa. Los es ance valuada per sua capasia de xasa animales nosiva como muses.
Los es simil en anatomia a otra felidos, con corpos forte e flexable, reflexes rapida, talones agu e retirable, e dentes cual es bon per mata predas peti. Gatos ave sensas cual aida los como predores noturnal, sua nix ecolojial. Los pote oia sonas tro cuieta o tro alta en frecuentia per oreas umana, como los fada par muses e otra predas peti. Los pote vide bon en oscuria cuasi completa. Los ave vide de colores minimal, e un sensa multe bon de ole.
An si los es xasores solitar, gatos es un spesie sosial. Comunica entre gatos inclui un varia de vosis – miaus, ronronas, vibras, sisas e roncas. Ance los usa feromones e lingua corpal.
Gatos reprodui rapida. Con reprodui controlada, los pote es elevada per crea razas variosa, incluinte linias de sangue "pur". Sin controla de la reprodui de gatos par neutri, e car los es comun abandonada, la cuantia de gatos savaje ia crese multe tra la mundo. Sola en la SUA, on ave sirca 60 miliones gatos savaje.
Car gatos ia es un parte de la relijio de Egipte antica, multe persones crede ce los ia es domada ala. Ma lo es posible ce los ia es domada en tempo tan temprana como la eda neolitica. Un studia jenetical en 2007 ia mostra ce gatos domada ia desende de gatos savaje african (Felis silvestris libica) sirca 8000 aec en Asia sude-ueste.
Gatos es la animal de casa la plu popular en la mundo.
Istoria de la cristianisme en la eda medieval
La istoria de la cristianisme en la Eda medieval es la istoria de la cristianisme entre la cade de Roma (476) e la Reformi protestantiste en la sentenio 16, cual ia marca la comensa de la cristianisme moderna. Esta es la periodo conoseda en la istoria european como la Eda medieval.
Entre la bispias, sinco ia ave esele spesial: Roma, Constantinopoli, Ieruxalim, Antiocia e Alexandria, jeneral refereda como la Pentarcia. La prestijia de la plu de esta sejas ia depende de sua fundores apostolal o en la caso de Constantinopoli, cual ia es la seja nova (Roma Nova) de la Impero Roman (Bizantian). Esta bispos ia considera se la seguores spirital de la apostoles. En ajunta, tota la sinco sites ia es sentro temprana de cristianisme.
Crise de la fini de la eda medieval
La crise de la fini de la eda medieval refere a un serie de avenis en la sentenios 14 e 15 cual ia fini sentenios de ricia e crese. Tre crises xef ia gida cambias estrema en tota areas de sosia: colasa demografial, nonstablias political e cambiones relijial.
Un series de famiones e pestas, comensante con la Famion Grande de 1315-17 e spesial la Mori Negra de 1347-1351, ia redui la cuantia de abitores cisa par dui o plu cuando la periodo calda medieval ia fini e la prima sentenio de la eda glasial peti ia comensa. Lo ia debe pasa 150 anios per regania la niveles de cuantia de abitores european de 1300.
Revoltas popular en Europa medieval tarda e geras interna entre nobiles a en paises como la Geras de la Rosas ia es comun (con Frans lutante interna a nove veses) e on ia ave lutas internasional entre res como Frans e England en la Gera de Sento Anios. La Impero Roman Santa ia es en declina; en la tempo seguente de la Interena (1247–1273), la impero ia perde coere e political la varia dinastias separada de la statos deutx diferente ia deveni plu importante ca sur impero comun.
Leteratur medieval
La leteratur medieval es un tema larga, ensircante sensal tota la obras scriveda en Europa e estra durante la Eda medieval (pd, la mil anios de la cade de la Imperio roman ueste asta la comensa de la Renase en la fin de la sentenio 15. La leteratur de esta epoca is es composada de scrivedas relijiosa e nonrelijiosa. Como en la leteratur moderna, lo es un campo de studio compleso e rica, con obras completa santa e profana, tocante tota la puntos entre la du.